آنتوان دو سنت‌اقزوپری

آنتوان دو سنت‌اقزوپری () فرانسه‌لی یازیچی.

 یاشامی 
آنتووان دوسنت اگزوپری، 1900 نجی ایلین ژوئن آییی‌نین ۲۹ نجی گونو ایشیق دونیایا گؤز آچیب. ۱۹۹۴ نجی ایلین ژوئیه آیی‌نین ۳۱ نجی گونو فانی دونیایا گؤز یوماراق تانرییا قووشموشدور.

اونون یاشامی فرانسه  باتی یئرلرینده سیقورتا(بیمه) شرکتی‌نین ایشچیسی اولان بیر زنگین عائیله‌نین عضوو کنت ژان سنت اگزویری‌نین اوچونجو ائولادی اولاراق لیون شهرینده باشلانمیش‌دیر.

اونون لیون شهرینده آنادان اولماسی ایتتیفاق اوزه‌‌رینده اولموشدور چونکی اونون نه آتاسی و نه آناسی لیون شهرینده‌ن دئییل دیرلر و اورادا دا یاشامیردیلار. اورتا مکتبی بیتیرنده‌ن سونرا عائیله‌سی اونون دنیز قووت‌لرینه ایشچی اولاراق گیرمه‌سینه یؤنه‌تیجی اولدولار. نه‌ده‌نی‌ده بو اولدوکی اورادا فرانسه  زنگین عائلیه‌لری‌نین ائولادلاری چوخ چوخ ایدی.

آنتووان بو ایشه سئوگی‌سیز اولدوغوندان اورانین سیناقلاریندان چیخا بیلمه‌ییب و اونیورسیته‌یه کئچه‌بیلمه‌دی. اولسون ایکی کره بو ایشی یئرینه یئتیرمگه چالیشدی، اما یاخشی سونوج الده ائده بیلمه‌دی. تئزلیک‌له اولسون دییه اؤز ‌گؤره‌وینی یئرینه یئتیرمکدن اؤترو فرانسه  هاوا قووت‌لرینه داخیل اولدو. و اؤز ذووقونه دایاناراق یاسایا باخمایاراق اوچوش اؤیرنمه یه باشلاییب و اوچوش ایذنی و سیرتیفیکاسینی آلدی.

جاوان سنت اگزویری گؤزه‌ل بیر قیزا کؤنول وئرمیش دیر. آمّا قیزین عائیله‌‌سی بو ایشه یاناشمادیلار. باتی قاصدی عونوانلی کیتابیندا بو سئوگی‌نین ایزینی بولماق اولور (courier sud 1929) 1925 نجی «مانون» عونوانلی بیر بالاجا داستان پاریسده یایینلانان بیر درگی ده چاپ اولدو آما هئچ کیم اونو یازیچی لار گروپوندا گؤرموردی. حتی کندیسیده یازیچی‌لیق قدرتینه مالیک اولدوغونو دقیق بیلمیردی.

عمی‌سی اوغلونون واسیطه‌سیله یازیلارینی نئچه بؤیوک یازیچی و شاعیرلره گؤستردی، اونلاردا اونون دَرین بیر استعدادا مالیک اولماسینی آنلاییب و اونو چوخلو تشویق ائتدیلر. اونون قلمی‌نین گونوگوندن قووتلنمه‌سی سبب اولدو کی پاریس شهری‌نین یاییجی (ناشر) لریندن بیری باتی قاصدی عنوانلی کیتابی و باشقا یازیلاری‌نین چاپ ائتمه‌سینه آنتوان‌لار قرارا گلدیلر و او زامان اگزویری اؤز ایشی‌نین قدرینی آنلادی.

۱۹۳۹ نجی ایلینیده اگزوپری‌نین (اینسانلارین یئری) آدلی کیتابی بیرینجی کره اولاراق یایین اوزو گؤردو و اوقدر ساتیلیب و میللیتین اور ه یینده اؤزونه یئر آچدی‌کی فرانسه  کولتور ائوی طرفینده‌ن نوبل اؤدولونه لاییق گؤرولدو.

۱۹۴۳ نجی ایلینده، سنت اگزوپری‌نین شاه ائری‌ کوچوک شازدا Lepetit Prince ایشلرینی تاماملاییب ایشیق اوزو گؤردو و یاییلدی. اونون ایچ وارلیغی دیققتلی و درین بیلگیسَل روانی نکته‌لری‌نن بول‌دور. کوچوک شازدا یا بالاجاشازدا اگزوپری نین گۆجلو اثرلریندَن بیردی‌دیر. و کئچمیش یوز ییلینن دونیا اوزه‌رینده اوچونجو چوخ اوخونان کیتابی دیر. بو کیتاب موریتانی مملکتی‌نین قوملو چؤلری‌نین بیرینده سنت اگزوپری‌یه اوز وئره‌ن حقیقی شرایط لردن یارارلانیب.دوکتور اکبر رضایی، آنتووان دوسنت اگزوپری، روزنامه آذربایجان، شماره؟، صفحه؟.

 اثرلری 
اگزوپری‌نین بعضی اثرلری:
 آنایا مکتوب‌لار ۱۹۵۵ نجی‌ ایلینده ایشیق اوزو گؤرموش.
 گنج‌لیک مکتوب‌لاری ۱۹۵۳ نجی ایلینده یاییلمیش.
 بالجا شازدا ۱۹۴۳ نجی ایلینده یایین اوزو گؤرموش.
 اوچوش اوزمانی ووروش ۱۹۴۲ نجی ایلینده یایینلانمیش.
 گئجه‌اوچوشو ۱۹۳۱ نجی ایلینده ایشیق اوزو گؤرموش.
 هاوادا گئده‌ن، هاوادا اوچان ۱۹۲۶ نجی ایلینده یایینلانمیش.
 باتی‌قاصدی ۱۹۲۹ ایلینده.
 اینسانلارین یئری ۱۹۳۹ نجی ایلینده.
 قالا ۱۹۴۸ نجی ایلینده ایشیق اوزو گؤرموش.
 ووروش یازیلاری ۱۹۸۲ نجی ایلینده یایینلانمیش.
و باشقا بعضی اثرلرده وارکی بورادا آرتیق آچیقلاماق یئرسیز‌دیر.

 بیرده باخ 
ادبی تنقیدچی
ادبیات تاریخی
ادبیات آخیملاری
 گؤرونتولر 

 قایناقلار 

اینگیلیسجه ویکی‌پدیاسی‌نین ایشلدنلری طرفیندن یارانمیش«Antoine de Saint-Exupéry»، مقاله‌سیندن گؤتورولوبدور. (۲۲ آقوست ۲۰۱۷ تاریخینده یوْخلانیلیبدیر).

بؤلمه:یازیچیلار